Almindelige bivirkninger er rødme, varme, hævelse, svie og brændende fornemmelse i huden, som oftest aftager det første døgn. Derefter vil huden være let tør og kan skalle af. Normalt er huden være helt ophelet efter 3-4 dage. Hvis der foretages kraftig behandling (dette aftales inden behandlingen) kan der ses længerevarende opheling, og der kan ses synlige mærker efter nålene i et par uger. Dette aftager gradvist og vil altid forsvinde. Det er almindeligt, at du umiddelbart efter behandlingen kan se en overgang mellem behandlet og ikke-behandlet hud, som udjævnes gradvist. Yderst sjældent kan der opstå infektion og ar efter behandlingen. Tiltagende smerter i de første døgn efter behandlingen bør vurderes af læge og bør rejse mistanke om infektion. Dette er en yderst sjælden bivirkning til behandlingen.